《晓行》
清代·蒋深

闻鸡莫叹客途穷，拂曙星河倚剑雄。马上续完乡国梦，笛中吹剑戍楼风。

云开泰岱天门白，人渡津关海日红。湛露未晞秋信到，芦烟深处数声鸿。

作者简介：（1668—1737）清江苏长洲人，字树存，号绣谷，又号苏斋。以太学生纂修《佩文斋书画谱》，官朔州知州。善画兰，兼善画竹，墨气浓厚。工分、隶。有《绣谷诗钞》、《雁门馀草》。